smcproject/ml-wiki-sentences huggingface dataset:
വടക്കേ ഇന്ത്യൻ സംസ്ഥാനമായ ഉത്തർ‌പ്രദേശിലെ പാചക, ഭക്ഷണരീതിയാണ് ഉത്തർപ്രദേശി ഭക്ഷണവിഭവങ്ങൾ അല്ലെങ്കിൽ ഉത്തർപ്രദേശി പാചകരീതി ( ( Cuisine of Uttar Pradesh ( Hindi : उत्तर प्रदेश का खाना, Urdu : اتر پردیش کا کھانا )  എന്നു പറയുന്നത്.
വടക്കേ ഇന്ത്യയിലെ മറ്റ് പല ഭക്ഷണ പാചക രീതികളോട് ഇതിനു വളരെയധികം സാമ്യമുണ്ട്.
വെജിറ്റേറിയനും , നോൺ വെജിറ്റേറിയനും ഭക്ഷണങ്ങൾ അടങ്ങുന്നതാണ്‌ ഇവ.
മുഗൾ വംശത്തിന്റെ പാചകരീതിയുടെ പ്രചോദനം ഇതിൽ ധാരാളം കാണാവുന്നതാണ്‌.
ഉത്തർ പ്രദേശിലെ തന്നെ മറ്റൊരു പാചകരീതിയായ അവധി പാചകരീതി കാശ്മീർ , പഞ്ചാബ് എന്നിവടങ്ങളിലെ ഭക്ഷണത്തിനോട് സാമ്യമുള്ളവയാണ്‌.
അവധി ഭക്ഷണരീതി പ്രധാനമായും മധ്യ-പടിഞ്ഞാറ് ഉത്തർ പ്രദേശിന്റെ അവധ് മേഖലയിൽ പ്രധാനമായും കാണപ്പെടുന്നു.
ജനപ്രിയവിഭവങ്ങൾ (सब्ज़ी سبزی) സ്മീൻ ദോസ് മച്ച്‌ലി ( Zamin Doz Macchli -fish stuffed with spices and sealed in earthenwre case which is then cooked for 8 hours) മുർഗ് മുസല്ലം (Murg Mussallam - whole chicken with variety of spices) ലഖ്‌നൗവി ബിരിയാണി (slightly fried Rice preparation with mutton) ദം ഭിണ്ഡി (Fried whole okra stuffed with spiced potato filling) ഗോബി മുസല്ലം സുൽതാനി ദാൽ റിസാല ഷമ്മി കബാബ് (includes tangy green mango) പാലക് പനീർ കകോരി കബാബ് (similar to Seekh Kabab) പസന്ത കബാബ് (skewered boneless mutton) പസന്ത പനീർ (similar to Paneer Makhani or butter paneer(Indian cheese)) സമോസ ഷാബ് ദേഗ് (a winter dish, turnips and mutton balls with saffron) പനീർ പകോട കോഫ്ത തെഹ്‌രി (vegetarian rice dish with spices and mixed vegetables that popular amongst Hindus) കോർമ കച്ചോടീ പകോട റൈത നഹരി ശോർബ (soup) പരമ്പരാഗത വിഭവങ്ങൾ (मिठाई دسر) ഗുജിയ (like a samosa though filled with sweetened thickened milk (khoya)) ഗുലാബ് ജാമുൻ ഖീർ കുൾഫി ഹൽ‌‌വ (sweet pudding) ശീർ ഖോർമ ഘെവാർ ഇമാർതി പേട ജനപ്രിയ പാനീയങ്ങൾ (शरबत شربات)
പലതരം ശർബതുകൾ ഉത്തർപ്രദേശിൽ വ്യാപകമായി ജനപ്രിയമുള്ളവയാണ്‌ ഗുരാഹി ശർബത് (hibiscus) ലെമൺ ശർബത് റോസ് ശർബത് ഖാസ് ക ശർബത്
മറ്റ് ചില പാനീയങ്ങൾ: ലസ്സി റായ്ത റു-അഫ്‌സ (rose water beverage)
ചിത്രശാല സമൊസ ഒരു പ്രധാന സ്നാക്കാണ് കബാബുകളും ധാരാളം പ്രചാരത്തിലുണ്ട്.
നാൻ, റോടീ , പറാത്ത എന്നിവ ഒരു പ്രധാന ഭക്ഷണമാണ കോഫ്ത ഒരു പ്രധാന കറിയാണ് റൈത ഒരു തൈര് അടിസ്ഥാനമാക്കിയ സൈഡ് വിഭവമാണ്.
ഇത് കൂടി കാണുക ഉത്തർ പ്രദേശ് അവലംബം പുറത്തേക്കുള്ള കണ്ണികൾ Cuisine of Uttar Pradesh എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉത്ഥാനേകാദശി
കാർത്തികമാസത്തിലെ വെളുത്തപക്ഷ ഏകാദശിയാണ് ഉത്ഥാന ഏകാദശി.
ശയനൈ ഏകാദശിയിൽ നിദ്രയിലേക്ക് പോകുന്ന ഭഗവാൻ നാല് മാസങ്ങൾക്ക് ശേഷം ഉത്ഥാന ഏകാദശിയിൽ ഉണരുന്നു.
ഈ നാല് മാസം കാലയളവിലെ വ്രതം ചാതുർമാസവ്രതം എന്ന് പറയുന്നു.
ഉത്തർപ്രദേശിലെ ഗവർണ്ണർമാരുടെ പട്ടിക ഉത്തർപ്രദേശ് ഗവർണ്ണർമാർ # പേര് ചുമതലയേറ്റത് ചുമതലഒഴിഞ്ഞത് ഇംഗ്ലീഷ് മലയാളം യുണൈറ്റഡ് പ്രൊവിൻസിലെ ഗവർണ്ണർമാർ (1921-14 August 1947) 1 Sir Harcourt (Spencer) Butler സർ ഹർകോർട്ട് (സ്പെൻസർ)ബട്ലർ 3 January 1921 21 December 1922 2 Sir William S. Marris സർ വില്യം എസ് മാറിസ് 21 December 1922 13 August 1926 1 December 1926 14 January 1928 3 Sir Alexander Phillips Muddiman സർ അലക്സാണ്ടർ ഫിലിപ്സ് മുഡ്ഡിമാൻ 15 January 1928 17 June 1928 4 Sir William Malcolm Hailey സർ വില്യം മാൽക്കം ഹെയ്ലി 10 August 1928 21 December 1928 22 April 1929 16 October 1930 19 April 1931 6 April 1933 27 November 1933 5 December 1934 5 Sir Harry Graham Haig സർ ഹാരി ഗ്രഹാം ഹെയ്ഗ് 6 December 1934 16 May 1938 17 September 1938 6 December 1939 6 Sir Maurice Garnier Hallett സർ മോറിസ് ഗാർണിയർ ഹാലെറ്റ് 7 December 1939 6 December 1945 7 Sir Francis Verner Wylie സർ ഫ്രാൻസിസ് വെർണർ വെയ്ലി 7 December 1945 14 August 1947 യുണൈറ്റഡ് പ്രൊവിൻസിലെ ഗവർണ്ണർമാർ
(15 August 1947-25 January 1950) 8 Sarojini Naidu സരോജിനി നായിഡു 15 August 1947 2 March 1949 - Justice B.B. Malik (Acting) ജസ്റ്റിസ് ബി.ബി. മാലിക്ക് 3 March 1949 1 May 1949 9 Hormasji Peroshaw Modi ഹോർമസ്ജി പേഷ്വാ മോഡി 2 May 1949 25 January 1950 ഉത്തർപ്രദേശ് ഗവർണ്ണർമാർ (26 January 1950-Present) 9
(contd.) Hormasji Peroshaw Mody ഹോർമസ്ജി പേഷ്വാ മോഡി (തുടരുന്നു) 26 January 1950 1 June 1952 10 Kanhaiyalal Maneklal Munshi കെ.മനെക് ലാൽ മുൻഷി 2 June 1952 9 June 1957 11 Varahgiri Venkatgiri വി. വി. ഗിരി 10 June 1957 30 June 1960 12 Burgula Ramakrishna Rao ബി രാമകൃഷ്ണ റാവു 1 July 1960 15 April 1962 13 Biswanath Das ബിശ്വന്ത് ദാസ് 16 April 1962 30 April 1967 14 Bezwada Gopala Reddy ബസാവട ഗോപാല റെഡി 1 May 1967 30 June 1972 - Shashi Kant Varma (Acting) ശശികാന്ത് വർമ്മ (Acting) 1 July 1972 13 November 1972 15 Akbar Ali Khan അക്‌ബർ അലി ഖാൻ 14 November 1972 24 October 1974 16 Marri Chenna Reddy മാരി ചെന്നാ റെഡ്ഡി 25 October 1974 1 October 1977 17 Ganpatrao Devji Tapase ഗൺപത്രാവു ദേവ്ജി തപ്സി 2 October 1977 27 February 1980 18 Chandeshwar Prasad Narayan Singh ചന്ദ്രേശ്വർ പ്രസാദ് നാരായൺ സിങ്ങ് 28 February 1980 31 March 1985 19 Mohammed Usman Arif മൊഹ്മദ് ഉസ്മാൻ ആരിഫ് 31 March 1985 11 February 1990 20 B. Satya Narayan Reddy ബി. സത്യനാരായൺ റെഡ്ഡി 12 February 1990 25 May 1993 21 Motilal Vora മോത്തിലാൽ വോറ 26 May 1993 3 May 1996 - Mohammad Shafi Qureshi (Acting) മൊഹ്മദ് ഷാഫി ഖുറേഷി 3 May 1996 19 July 1996 22 Romesh Bhandari റൊമേഷ് ഭണ്ഡാരി 19 July 1996 17 March 1998 - Mohammad Shafi Qureshi (Acting) മൊഹ്മദ് ഷാഫി ഖുറേഷി 17 March 1998 19 April 1998 23 Suraj Bhan സൂരജ് ഭാൻ 20 April 1998 23 November 2000 24 Vishnu Kant Shastri വിഷ്ണുകാന്ത് ശാസ്ത്രി 24 November 2000 2 July 2004 - Sudarshan Agrawal (Acting) സുദർശൻ അഗർവാൾ 3 July 2004 7 July 2004 25 T. V. Rajeswar ടി. വി. രാജേശ്വർ 8 July 2004 27 July 2009 26 Banwari Lal Joshi ബാൻവരി ലാൽ ജോഷി 28 July 2009 17 June 2014 - Aziz Qureshi (acting) അസീസ് ഖുറേഷി (acting) 17 June 2014 21 July 2014 27 Ram Naik രാം നായി ക് 22 July 2014 20 July 2019 28 Anandiben Patel ആനന്ദി ബെൻ പട്ടേൽ 20 July 2019 Incumbent ഇതും കാണുക Uttar Pradesh (1732–1857) - അവഥിലെ നവാബുമാർ (1834–1836) - ആഗ്രയിലെ ഗവർണ്ണർമാർ (1836–1877) - വടക്ക് പടിഞ്ഞാറ് പ്രൊവിൻസിലെ ലിറ്റുനെന്റ് ഗവർണ്ണർമാർ (1856–1877) - ഔഥിലെ ചീഫ് കമ്മീഷണർമാർ (1877–1902) - വടക്ക് പടിഞ്ഞാറ് പ്രൊവിൻസിലെ ലിറ്റുനെന്റ് ഗവർണ്ണർമാരും ഔഥിലെ ചീഫ് കമ്മീഷണർമാരും (1902–1921) -ആഗ്രയും ഔഥും ചേർന്ന പ്രൊവിൻസിലെ ലിറ്റുനെന്റ് ഗവർണ്ണർമാർ (1921–1937) - ബ്രിട്ടീഷ് ഇന്ത്യയിലെ പ്രൊവിൻസിലെ ഗവർണ്ണർമാർ (1937–1950) - യുണൈറ്റ് പ്രൊവിൻസിലെ ഗവർണ്ണർമാർ ഇന്ത്യയിലെ ഗവർണ്ണർമാർ അവലംബങ്ങൾ പുറത്തേക്കുള്ള കണ്ണികൾ Provinces of British India The India List and India Office List By India Office, Great Britain http://upgovernor.gov.in/Default.htm Archived 2009-01-05 at the Wayback Machine .
Governors of the United Provinces
ഉത്തർപ്രദേശിലെ ജില്ലകളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_districts_of_Uttar_Pradesh ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ഈ ലേഖനം താൾ അവസാനം തിരുത്തിരിക്കുന്നത് 23 മാസങ്ങൾക്ക് മുമ്പ് InternetArchiveBot ( talk | contribs ) ആണ്.
ഉത്തർ‌പ്രദേശ് ഇംഗ്ലീഷ് വിലാസം https://ml.wikipedia.org/wiki/Uttar_Pradesh
26°51′N 80°55′E ﻿ / ﻿ 26.85°N 80.91°E ﻿ / 26.85; 80.91 ഭാരതത്തിൽ , ജനസംഖ്യയനുസരിച്ച് ഒന്നാമത്തേയും വിസ്തീർണമനുസരിച്ച് അഞ്ചാമത്തേയും സ്ഥാനത്ത്  നിൽക്കുന്ന സംസ്ഥാനമാണ് ഉത്തർപ്രദേശ് ( ഹിന്ദി : उत्तर प्रदेश, ഉർദു : اتر پردیش).
ഉത്തർപ്രദേശിനെ ഒരു രാജ്യമായി കണക്കാക്കിയാൽ ജനസംഖ്യ കൊണ്ട് ലോകത്തിലെ അഞ്ചാമത്തെ വലിയ രാഷ്ട്രമായി കണക്കാക്കാമെന്ന് വിശേഷിപ്പിക്കാറുണ്ട്.
ലഖ്‌നൗ ആണ്‌ തലസ്ഥാനം; കാൺപൂർ , ഏറ്റവും വലിയ നഗരമാണ്‌.
പുരാണങ്ങളിലും പുരാതന ഭാരതീയചരിത്രത്തിലും പരാമർശിക്കപ്പെട്ടിട്ടുള്ള അനവധി സ്ഥലങ്ങൾ ഈ സംസ്ഥാനത്ത് സ്ഥിതിചെയ്യുന്നു.
ഇന്ത്യൻ നെപ്പോളിയൻ എന്ന് അറിയപ്പെടുന്ന സമുദ്രഗുപ്തന്റെ സ്തൂപം സ്ഥിതിചെയ്യുന്ന അലഹബാദ് , ഹർഷവർദ്ധന്റെ ആസ്ഥാനമായിരുന്ന കാനൂജ് തുടങ്ങിയവ ഇവയിൽ ചിലതാണ്.
കൂടാതെ പിൽക്കാല ഇന്ത്യയുടെ ചരിത്രത്തിലെ പലഘട്ടങ്ങളും ഉത്തർപ്രദേശ് എന്ന സംസ്ഥാനവുമായി ബന്ധപ്പെട്ടിരിക്കുന്നു .
സിക്കന്ദർ ലോധി പണികഴിപ്പിക്കുകയും, 16-17 നൂറ്റാണ്ടുകളിൽ മുഗൾ സാമ്രാജ്യത്തിന്റെ ആസ്ഥാനമായിത്തീരുകയും ചെയ്ത ആഗ്ര ഈ സംസ്ഥാനത്തിലാണ്‌ .
പ്രമുഖ വിനോദസഞ്ചാരകേന്ദ്രമായ താജ് മഹൽ , തീർത്ഥാടനകേന്ദ്രമായ കാശി , ഒന്നാം സ്വാതന്ത്ര്യസമരം തുടങ്ങിയ മീററ്റ് എന്നീ പ്രദേശങ്ങളും ഉത്തർപ്രദേശിൽ സ്ഥിതിചെയ്യുന്നു .
സ്വാതന്ത്ര്യാനന്തരം ഇന്ത്യയുടെ പ്രധാനമന്ത്രിപദത്തിലെത്തിയ ജവഹർലാൽ നെഹ്രു , ലാൽ ബഹാദൂർ ശാസ്ത്രി , ഇന്ദിരാഗാന്ധി , രാജീവ് ഗാന്ധി , ചരൺ സിംഗ് , വി.പി. സിംഗ് , ചന്ദ്രശേഖർ , അടൽ ബിഹാരി വാജ് പേയ് , നരേന്ദ്ര മോഡി തുടങ്ങിയ നേതാക്കൾ ഈ സംസ്ഥാനത്തെ ലോക്‌‌സഭാ മണ്ഡലങ്ങളിൽ നിന്നും തിരഞ്ഞെടുക്കപ്പെട്ടവരാണ് .
ഉത്തർപ്രദേശിന്റെ പടിഞ്ഞാറ്, കേന്ദ്രഭരണപ്രവിശ്യയായ ഡൽഹിയും ഹിമാചൽപ്രദേശ് , ഹരിയാന , രാജസ്ഥാൻ എന്നീ സംസ്ഥാനങ്ങളും തെക്ക് മധ്യപ്രദേശും കിഴക്ക് ബീഹാറും സ്ഥിതിചെയ്യുന്നു.
ഹിമാലയസാനുക്കളിലൂടെ നീളുന്ന വടക്ക് ഉത്തരാഖണ്ഡും , നേപ്പാളുമായുള്ള അന്താരാഷ്ട്ര അതിർത്തിയുമാണ്.
ഇക്കാരണംകൊണ്ട് ഉത്തർപ്രദേശിനെ ഇന്ത്യയുടെ അതിർത്തി സംസ്ഥാനങ്ങളിൽ ഒന്നായി ഗണിക്കാവുന്നതാണ്.
ഉത്തർപ്രദേശിന്റെ മറ്റ് അതിരുകളും ഏറെക്കുറെ നൈസർഗിക വിഭാജകങ്ങളുമായി പൊരുത്തപ്പെട്ടിരിക്കുന്നു; പടിഞ്ഞാറ് യമുനാനദിയും തെക്കുപടിഞ്ഞാറും തെക്കും വിന്ധ്യാപർ‌‌വതനിരകളും കിഴക്ക് ഗണ്ഡക് നദിയും ആണ് അതിരുകളായി നിർണയിക്കപ്പെട്ടിരിക്കുന്നത്.
ഭൗതിക ഭൂമിശാസ്ത്രം ഭൂപ്രകൃതി ഉത്തർ പ്രദേശ് ഭൂപടം
ഭൂപ്രകൃതിയുടെ അടിസ്ഥാനത്തിൽ സംസ്ഥാനത്തെ ഗംഗാസമതലം , ദക്ഷിണ പീഠദേശം എന്നിങ്ങനെ രണ്ടു വിഭാഗങ്ങളായി തിരിക്കാവുന്നതാണ്.
മുൻപ് ഉത്തർ പ്രദേശിന്റെ ഭാഗമായിരുന്ന ഹിമാലയമേഖലയാണ് ഇന്ന് ഉത്തരാഖണ്ഡ് സംസ്ഥാനമാക്കി മാറ്റിയിരിക്കുന്നത്.
ഗംഗാസമതലം ഗംഗാനദിയും പോഷകനദികളും
ഉത്തർപ്രദേശിലെ ഏറിയഭാഗവും സമതലമാണ് .
സമുദ്രനിരപ്പിൽ നിന്ന് 300 മീറ്ററിൽ കൂടുതൽ ഉയരമുള്ള പ്രദേശങ്ങൾ നന്നേ വിരളമാണ്.
വടക്കരികിൽ ശിവാലിക് കുന്നുകളുടെ സാനുപ്രദേശത്തു മാത്രമാണ് 300 മീറ്ററിലേറെ ഉയരം കാണുന്നത്.
ഗംഗാതടം മേഖലയെ വടക്കുനിന്നു തെക്കോട്ട് ഭാഭർ, തെറായ്, എക്കൽസമതലം എന്നിങ്ങനെ ക്രമത്തിൽ വിഭജിക്കാവുന്നതാണ്.
ഹിമാലയത്തിന്റെ സീമാന്ത മേഖലയിലുള്ള മലഞ്ചരിവുകളിൽ നിന്ന് ഒലിച്ചിറങ്ങുന്ന ചരൽ കലർന്ന മണ്ണും ഉരുളൻ കല്ലുകളും വീണ് നിരപ്പായ പ്രദേശമാണ് ഭാഭർ എന്നു വിശേഷിപ്പിക്കപ്പെടുന്നത്.
ഇവിടത്തെ ശിലകൾ വെള്ളം ഊർന്നിറങ്ങുന്നതിനു പോന്ന ഘടനാവിശേഷം ഉള്ളവ ആകയാൽ മണ്ണിൽ ഈർപ്പം തങ്ങിനിൽക്കുന്നില്ല.
ഈ പ്രദേശത്തെ ചെറുനദികൾ വരെ ജലംചോർന്ന് ലുപ്തങ്ങളായിക്കാണുന്നു.
വെള്ളപ്പൊക്കകാലത്തു മാത്രമാണ് ഇവ നിറഞ്ഞൊഴുകുന്നത്.
ഭാഭർതടങ്ങളിൽ അടിഞ്ഞുതാഴുന്ന വെള്ളം തെക്ക് തെറായ് പ്രദേശത്ത് ഉറവകളായി ബഹിർഗമിക്കുന്നു.
ഒരു ആർട്ടീസിയൻ തടത്തിന്റെ പ്രവർത്തനമാണ് ഇവിടെ കാണുന്നത്.
ഭാഭർ ശരാശരി 34 കി.
മീറ്ററും തെറായ് 80-90 കി.
മീറ്ററും വീതിയിൽ വ്യാപിച്ചു കാണുന്നു.
ഉറവകളുടെ ബാഹുല്യം കൊണ്ടും ജലോഢനിക്ഷേപങ്ങൾ പൊതുവേ തരിമണലോ പൂഴിയോ ആവുകയാലും തൊറായ് മേഖല ഒട്ടുമുക്കാലും ചതുപ്പുകളാണ്.
പൊതുവെ ഉൾ‌‌വരത കുറഞ്ഞ ആൽക്കലി മണ്ണാണുള്ളത്.
ഉയരത്തിൽ വളരുന്ന പുൽ‌‌വർഗങ്ങളാണ് ചതുപ്പുകളിലെ നൈസർഗിക സസ്യജാലം.
ചളികെട്ടാത്തയിടങ്ങളിൽ നിബിഡമായ കുറ്റിക്കാടുകൾ കാണപ്പെടുന്നു.
ഗംഗാതടത്തിന്റെ ഉപഗ്രഹചിത്രം
തെറായ് ചതുപ്പുകളിലെ വെള്ളം ചോർത്തിക്കളഞ്ഞ് അവയെ കൃഷിനിലങ്ങളായി മാറ്റുവാനുള്ള വ്യാപകമായ പദ്ധതി പ്രാവർത്തികമായി വരുന്നു.
ഇത്തരമിടങ്ങളിൽ നെല്ല് , ഗോതമ്പ് , കരിമ്പ് എന്നിവയും ചണവും സമൃദ്ധമായി വിളയുന്നു.
കഴിഞ്ഞ ചില വർഷങ്ങളിലെ പ്രവർത്തനം കൊണ്ടുതന്നെ ചതുപ്പുകളുടെ വ്യാപ്തി വളരെയേറെ കുറഞ്ഞിട്ടുണ്ട്.
തൊറയ്ക്കു തെക്കുള്ള ഗംഗാതടം ഫലഭൂയിഷ്ഠമായ എക്കൽസമതലമാണ്.
പടിഞ്ഞാറരികിൽ ആരവല്ലീനിരകളുടെ അവശിഷ്ടങ്ങളായ ചെങ്കൽക്കൂനകൾ കാണപ്പെടുന്നതൊഴിച്ചാൽ ഗംഗാതടത്തിന്റെ തെക്കെപകുതി തികച്ചും നിമ്നോന്നതരഹിതമാണെന്നു പറയാം.
പ്ലീസ്റ്റോസീൻ യുഗത്തിലെയോ അതിനു പിമ്പുള്ള ഘട്ടങ്ങളിലെയോ ശിലാപടലങ്ങൾക്കുപരി കനത്ത എക്കൽ നിക്ഷേപങ്ങൾ അട്ടിയിട്ടിട്ടുള്ള സം‌‌രചനയാണ് ഈ സമതലത്തിലുള്ളത്.
ഗംഗാതടത്തിന്റെ പശ്ചിമാർദ്ധം വടക്കുനിന്നും തെക്കോട്ട് നേരിയ മട്ടിൽ ചായ്‌‌വുള്ളതാണ്; കിഴക്കേ പകുതിയിലെ ചായ്‌‌വ് വടക്കു പടിഞ്ഞാറ്-തെക്കു കിഴക്കു ദിശയിലുമാണ്.
ഗംഗാ-യമുനാവ്യൂഹത്തിലെ നദികൾ ഈ മേഖലയെ പൂർണമായും ജലസിക്തമാക്കുന്നു.
ലോകത്തിലെ ഏറ്റവും ഫലപുഷ്ടിയുള്ള പ്രദേശങ്ങളിൽ ഒന്നാണ് ഗംഗാതടം.
ദക്ഷിണപീഠദേശം
വിന്ധ്യാപീഠദേശത്തിന്റെ തുടർച്ചയായി ഗണിക്കാവുന്ന ഈ മേഖലയുടെ വടക്കതിര് പശ്ചിമാർധത്തിൽ യമുനയും പൂർ‌‌വാർധത്തിൽ യമുനാസംഗമത്തിനു ശേഷമുള്ള ഗംഗയും നിർണയിക്കുന്നു.
പ്രീ-കാംബ്രിയൻ കല്പത്തിലേതെന്ന് കരുതാവുന്ന സമുദ്രാന്തരിത-ജലോഢനിക്ഷേപങ്ങൾ പിൽക്കാലത്തു നെടുനാൾ ശുഷ്കകാലാവസ്ഥയ്ക്കു വിധേയമായി ഉദ്ഭൂതമായിട്ടുള്ള ശിലാക്രമങ്ങളാണ് ഈ പീഠദേശത്തുള്ളത്.
ഈ മേഖലയുടെ ശരാശരി ഉയരം 300-450 മീറ്റർ ആണ്.
അപൂർ‌‌വമായി കയിം‌‌പൂർ, സോൺപാർ തുടങ്ങിയ കുന്നിൻ നിരകൾ 600 മീറ്ററോളം ഉയരത്തിൽ എഴുന്നു കാണുന്നു.
പീഠദേശത്തിന്റെ ചായ്‌‌വ് പൊതുവേ വടക്കു കിഴക്കു ദിശയിലാണ്.
യമുനയുടെ പോഷകനദികളായ ബേത്‌‌വ, കേൻ എന്നിവ ഈ ദിശയിലാണ് ഒഴുകുന്നത്.
ഈ മേഖലയുടെ കിഴക്കരികിൽ വലനപ്രക്രമത്തിന്റെ സൂചകങ്ങളായ അപനതികളും അഭിനദികളും ഒന്നിടവിട്ടു കാണപ്പെടുന്നു.
ഗംഗാനദി
പൊതുവേ മഴകുറഞ്ഞ ഈ പ്രദേശത്ത് തുറസ്സായ കുറ്റിക്കാടുകളാണ് ഉള്ളത്.
ജലസേചന സൗകര്യങ്ങൾ ശരിയായി വരുന്നു.
ഗോതമ്പ് , ചോളം എന്നീ ധാന്യങ്ങളാണ് പ്രധാന വിളകൾ.
ഉത്തർപ്രദേശിലെ 54 ജില്ലകളിൽ ഉത്തരകാശി, ചമോലി, പിതോറാഗഡ്, തേരീഗഢ്‌‌വാല്, ഗഢ്‌‌വാൽ, അൽമോറാ എന്നീ ജില്ലകളും നൈനീതാൾ, ഡെറാഡൂൺ എന്നീ ജില്ലകളുടെ ഭാഗങ്ങളും ചക്രാതയും ഹിമാലയമേഖലയിൽ പെടുന്നു.
തെക്കൻ ജില്ലകളായ ഝാൻസി, ജലാൻ, ഹമീദ്പൂർ, ബാന്ദ എന്നിവയും അലഹബാദ് , മിർസാപൂർ, വരാണസി എന്നീ ജില്ലകളുടെ ദക്ഷിണഭാഗങ്ങളുമാണ് പീഠദേശം.
ബാക്കി ജില്ലകൾ എല്ലാം ഗംഗാതടത്തിൽ ഉൾപ്പെടുന്നു.
അപവാഹം
ഗംഗയും മുഖ്യ പോഷകനദിയായ യമുനയുമാണ് സംസ്ഥാനത്തുകൂടി ഒഴുകുന്ന പ്രധാനനദികൾ.
ഉത്തരാഖണ്ഡിലെ ഹരിദ്വാറിൽ വച്ച് ശിവാലിക് നിരകൾ മുറിച്ച് കടന്ന്, ഗംഗ, ഉത്തർപ്രദേശിലെ ഗംഗാസമതലത്തിലേക്കൊഴുകുന്നു.
തെക്കോട്ടൊഴുകുന്ന നദി ക്രമേണ കിഴക്കോട്ടു തിരിഞ്ഞ് ഒഴുകുന്നു.
ഇടത്തുനിന്നുള്ള രാംഗംഗ, ഗോമതി, ഘാഘ്‌‌ര, രണ്ഡക് വലത്തുനിന്നുള്ള സോൺ, ടോൺസ്, യമുന എന്നിവയുമാണ് സംസ്ഥാനത്തിനുള്ളിൽ വച്ച് ഗംഗയുമായി ചേരുന്ന മറ്റു പോഷകനദികൾ.
ഘാഘ്‌‌രയുടെ സഹായക നദികളായ കാളി (ശാരദ), രാപ്തി എന്നിവയും യമുനയുടെ പോഷകനദികളായ ചംബൽ, സിന്ധ്, ബേത്‌‌വ, കേൻ എന്നിവയും ഉത്തർപ്രദേശിലെ അപവാഹക്രമത്തിൽ സാരമായ പങ്കു വഹിക്കുന്നു.
ഗംഗയുടെ പ്രഭവസ്ഥാനത്തിനു അധികം അകലെയല്ലാതുള്ള യമുനാഹിമാനി (6317 മീ.) യിൽ നിന്നാണ് യമുനാനദി യുടെ ഉദ്ഭവം.
സിന്ധു , ബ്രഹ്മപുത്ര എന്നിവയെ പോലെ രാകേഷ്താൽ എന്ന തടാകത്തിൽ ഉദ്ഭവിച്ച് കാരിയാല എന്ന പേരിൽ നേപ്പാളിലൂടെ ഒഴുകി എത്തുന്ന നദിയാണ് ഘാഘ്‌‌ര.
ഗൺഡക്കിന്റെ പ്രഭവവും ഹിമാലയത്തിന്റെ മറുപുറത്താണ്.
മേല്പറഞ്ഞവ കൂടാതെ ഗംഗാവ്യൂഹത്തിൽപ്പെട്ട കോസി, ഗൗള, സായി, കല്യാണി എന്നീ ചെറുനദികളും ഭാഗികമായി ഉത്തർപ്രദേശിലൂടെ ഒഴുകുന്നു.
യമുന ഒഴിച്ച് വലത്തുനിന്നുള്ള പോഷകനദികളെല്ലാം വിന്ധ്യാ - സത്പുരാ നിരകളിൽ ഉദ്ഭവിക്കുന്നവയാണ്.
ഈ ഭാഗത്തുനിന്നുള്ള ജലൗഘത്തിന്റെ പകുതിയിലധികം യമുനയുടെ പോഷകനദികളാണു വഹിക്കുന്നത്.
ഇവയിൽത്തന്നെ ചംബൽ ഒന്നാം സ്ഥാനത്താണ്.
നർമദാതടത്തിനു വടക്കുള്ള ഒരു ഗിരിശൃംഗത്തിൽനിന്നും ഉദ്ഭവിക്കുന്ന ചംബലും അതിന്റെ സഹായനദികളും ചേർന്ന് സംസ്ഥാനത്തിന്റെ തെക്കരികിലുള്ള ഉന്നതതടത്തിലെ നല്ലൊരുഭാഗം ജലസിക്തമാക്കുന്നു.
സോൺ നദിയുടെ പ്രഭവം അമർകാണ്ടക് പർ‌‌വതത്തിൽ നിന്നാണ്.
ഗംഗയുടെ വലതു പാർശ്വത്തിലുള്ള ചന്ദ്രപ്രഭ, കർമനാശ, റിഹൻഡ്, ബേലൻ, ദാസൻ എന്നീ നദികളും ചെറുതെങ്കിലും പ്രാധാന്യം വഹിക്കുന്നവയാണ്.
1894-1898 കാലഘട്ടത്തിലെ ഹരിദ്വാർ
വേനൽക്കാലത്തുപോലും ഹിമാലയത്തിൽ നിന്നു പുറപ്പെടുന്ന നദികളിൽ ജലദൗർലഭ്യം അനുഭവപ്പെടുന്നില്ല.
മഞ്ഞുരുകി ഒഴുകുന്നതുമൂലം കൊടിയവേനലിൽ വെള്ളപ്പൊക്കം ഉണ്ടാവുന്നതും സാധാരണമാണ്.
ഹിമാലയത്തിലെ മഴയുടെ തോത് വിന്ധ്യാ പീഠഭൂമിയിലേതിനെ അപേക്ഷിച്ച് കൂടുതലാണ്.
വിന്ധ്യനിൽ നിന്നുള്ള നദികളിലെ ജലാഗമനമാർഗ്ഗം അനിയമിതവും അനിശ്ചിതവുമായ കാലവർഷങ്ങളാൽ അവയിൽ ജലദൗർലഭ്യം സാധാരണമാണ്.
ഗംഗനദി സംസ്ഥാനത്തിന്റെ തെക്കേപ്പകുതിയിലൂടെയാണ് ഒഴുകുന്നത്.
തന്മൂലം ഇടതുപാർശ്വത്തിലുള്ള നദികൾ നീളക്കൂടുതലുള്ളവയാണ്.
ജലസമൃദ്ധങ്ങളായ ഇവ ധാരാളം എക്കലും മണ്ണും വഹിച്ചുകൊണ്ടു വന്ന് സംസ്ഥാനത്തിന്റെ ഉത്തരഭാഗങ്ങളിൽ നിക്ഷേപിക്കുന്നു.
ഇവയുടെ തടങ്ങളിൽ പലയിടത്തും വിസ്തൃതങ്ങളായ ചതുപ്പുനിലങ്ങൾ കാണാം.
വെള്ളം വാർന്നു പോകുന്നതിനുള്ള  സൗകര്യങ്ങൾ ഈ മേഖലയിലൊട്ടാകെത്തന്നെ തികച്ചും അപര്യാപ്തമാണ്.
ഉത്തർപ്രദേശിലെ കാലാവസ്ഥയിൽ പ്രാദേശിക വ്യതിയാനങ്ങൾ വളരെയേറെ പ്രകടമായി കാണുന്നു.
മിക്കവാറും മിതോഷ്ണ മേഖലയിലാണ് സംസ്ഥാനത്തിന്റെ കിടപ്പ്;  എന്നാൽ കാലാവസ്ഥയുടെ പ്രാദേശികസ്വഭാവം നിർണയിക്കുന്നതിൽ സമുദ്രനിരപ്പിൽ നിന്നുള്ള ഉയരം അത്യധികമായ സ്വാധീനത ചെലുത്തുന്നു.
ഐ. ഐ. എം. ലക്നൗ
ഹിമാലയമേഖലയിൽ താഴ്വരകളിലൊഴികെ എല്ലായിടത്തും ശൈത്യ കാലാവസ്ഥയാണുള്ളത്.
ഈ പ്രദേശങ്ങളിൽ ഡിസംബർ മുതൽ മാർച്ചു വരെയുള്ള മാസങ്ങളിൽ മഞ്ഞുപെയ്യുന്നത് സാധാരണമാണ്.
സഹാരൻപൂർ മുതൽ ദെവോരിയവരെ നീളുന്ന ഹിമാലയസാനുക്കളിലും സുഖകരമല്ലാത്ത തണുത്ത കാലാവസ്ഥ അനുഭവപ്പെടുന്നു.
ഗംഗാസമതലത്തിൽ സൂര്യന്റെ അയനഗതിക്കൊപ്പം താപനിലയിൽ ഏറ്റക്കുറച്ചിലുണ്ടാവുന്ന സവിശേഷാവസ്ഥയാണുള്ളത്.
ഈ മേഖലയിൽ ഏപ്രിൽ മുതൽ ജൂൺ വരെയുള്ള മാസങ്ങളിൽ ലൂ എന്നു വിളിക്കപ്പെടുന്ന പടിഞ്ഞാറൻ ഉഷ്ണക്കാറ്റ് സാധാരണമാണ്.
സംസ്ഥാനത്തിലെ വടക്കു പടിഞ്ഞാറൻ ജില്ലകളിൽ ശീതകാലത്ത് അതിശൈത്യവും ആലിപ്പഴ വർഷവും അനുഭവപ്പെടുന്നു.
തെക്കരികിലുള്ള കുന്നിൻ പുറങ്ങളും പീഠപ്രദേശങ്ങളും പൊതുവെ തരിശു ഭൂമിയാകയാൽ അവിടെ വേനൽക്കാലത്ത് ഉഷ്ണാധിക്യം ഉണ്ടാവുന്നു; എന്നാൽ രാത്രികാലങ്ങളിൽ സുഖപ്രദമായ അവസ്ഥയുമാണ്.
ഈ മേഖലയിൽ ശീതകാലത്ത് ശൈത്യത്തിന്റെ കാഠിന്യം അനുഭവപ്പെടുന്നില്ല.
പൊതുവെ നോക്കുമ്പോൾ വ്യതിരിക്തമായ മൂന്നു ഋതുക്കളാണുള്ളത്; ഒക്ടോബർ മുതൽ ഫെബ്രുവരി വരെയുള്ള ശൈത്യകാലം, മാർച്ച് മുതൽ ജൂൺ മധ്യം വരെയുള്ള ഉഷ്ണകാലം, മധ്യജൂൺ മുതൽ സെപ്റ്റമ്പർ വരെയുള്ള വർഷകാലം .
സംസ്ഥാനത്ത് ഏറ്റവും കൂടിയ ചൂടനുഭവപ്പെടുന്നത് ജാൻസി, ആഗ്ര എന്നിവിടങ്ങളിലും ഏറ്റവും കുറഞ്ഞചൂട് ബാരെയിലി, റൂർക്കി എന്നിവിടങ്ങളിലുമാണ്.
മഴയുടെ സിംഹഭാഗവും (83%) മൺസൂൺ വാതങ്ങളിൽ നിന്നാണ് ലഭിക്കുന്നത്.
ശൈത്യകാലത്തു വടക്കു പടിഞ്ഞാറുനിന്നെത്തുന്ന ചക്രവാതങ്ങളും അപൂർ‌‌വമായി മഴപെയ്യിക്കുന്നു.
ഇവയുടെ തോത് വടക്കു പടിഞ്ഞാറു ജില്ലകളിലൊഴിച്ചാൽ, നന്നെ അഗണ്യമാണ്.
ഹിമാലയമേഖലയിൽ 100-200 സെ.
മീറ്ററും ഹിമാലയസാനുപ്രദേശത്ത് 100 സെന്റീമീറ്ററിലേറെയും ഗംഗാസമതലത്തിലെ പടിഞ്ഞാറെ പകുതിയിൽ 60-100 സെന്റീമീറ്ററും കിഴക്കരുകിൽ 100-120 സെ.
മീറ്ററുമാണ് ശരാശരി വർഷപാതം.
വർഷപാതത്തിന്റെ നിരക്കിൽ പ്രാദേശിക വ്യതിയാനം ധാരാളമാണ്.
സംസ്ഥാനത്തിന്റെ ദക്ഷിണഭാഗത്തുള്ള ഉന്നതപ്രദേശങ്ങളിലും ഏതാണ്ടു 100 സെ.
മീറ്ററോളം മഴ പെയ്യുന്നു.
സംസ്ഥാനത്തെ ശരാശരി വർഷപാതം, 94 സെ.
മീറ്ററും മഴപെയ്യുന്ന ദിവസങ്ങളുടെ ശരാശരി എണ്ണം 45-ഉം ആണ്.
ഏറ്റവും കൂടുതൽ മഴ ലഭിക്കുന്നത് നൈനിതാലിലും (269 സെ. മീ.) ഏറ്റവും കുറവ് (54.4 സെ. മീ.) മഥുരയയിലും ആണ്.
Uttar Pradesh പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 29.9 (85.8) 31.9 (89.4) 35.4 (95.7) 37.7 (99.9) 36.9 (98.4) 31.7 (89.1) 28.4 (83.1) 27.4 (81.3) 29.4 (84.9) 31.4 (88.5) 30.1 (86.2) 28.9 (84) 31.59 (88.86) ശരാശരി താഴ്ന്ന °C (°F) 11.0 (51.8) 12.1 (53.8) 15.8 (60.4) 19.9 (67.8) 22.4 (72.3) 22.9 (73.2) 22.2 (72) 21.6 (70.9) 20.8 (69.4) 18.5 (65.3) 14.4 (57.9) 11.5 (52.7) 17.76 (63.96) മഴ/മഞ്ഞ് mm (inches) 0 (0) 3 (0.12) 2 (0.08) 11 (0.43) 40 (1.57) 138 (5.43) 163 (6.42) 129 (5.08) 155 (6.1) 68 (2.68) 28 (1.1) 4 (0.16) 741 (29.17) ശരാ.
മഴ/മഞ്ഞു ദിവസങ്ങൾ 0.1 0.3 0.3 1.1 3.3 10.9 17.0 16.2 10.9 5.0 2.4 0.3 67.8 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 291.4 282.8 300.7 303.0 316.2 186.0 120.9 111.6 177.0 248.44 270.0 288.3 2,896.34 ഉറവിടം: Anandabodhi tree in Jetavana Monastery, Sravasti A hybrid nasturtium ( Tropaeolum majus ) showing nectar spur, found mainly in Hardoi district Average High and Low temperatures for various Uttar Pradesh Cities City Jan Feb Mar Apr May Jun Jul Aug Sep Oct Nov Dec Lucknow 73/44 79/49 90/58 101/69 105/76 102/81 92/79 90/78 92/76 91/66 79/53 75/45 Kanpur 91/71 92/72 92/75 93/78 92/78 85/74 84/73 84/72 88/78 88/74 89/74 90/71 Ghaziabad 70/45 73/50 84/59 97/70 102/79 100/82 93/81 91/79 93/75 91/66 82/55 73/46 Allahabad 74/47 81/52 92/62 103/73 108/80 104/83 93/79 91/78 92/77 92/69 86/57 77/49 Agra 72/45 75/51 90/60 101/72 107/80 105/84 95/79 91/78 93/76 93/67 85/55 75/47 Varanasi 74/47 80/52 92/61 102/72 106/80 102/83 92/79 91/794 91/77 90/69 85/57 76/49 Gorakhpur 74/49 80/53 91/72 103/77 99/79 92/78 91/78 91/76 91/70 85/59 76/51 76/49 Bareilly 71/47 77/57 88/60 99/70 105/77 102/81 93/79 91/78 92/76 90/67 83/56 74/48 സസ്യജാലം ലാ മാർട്ടിനിയർ കോളേജ്
ഏതാണ്ട് ആയിരത്തോളം ഇനം സസ്യങ്ങൾ ഉത്തർപ്രദേശിലെ വിവിധ ഭാഗങ്ങളിലായി കണ്ടെത്തിയിട്ടുണ്ട്.
നെടുനാളായുള്ള മനുഷ്യാതിക്രമം മൂലം നൈസർഗിക പ്രകൃതി പ്രായേണ നഷ്ടപ്രായമായിട്ടുണ്ട്.
എന്നിരിക്കിലും മുന്നൂറിലധികം ഇനം വൃക്ഷങ്ങളും 400-ലേറെ ഇനം കുറ്റിച്ചെടികളും 100-ലധികം ഇനം വള്ളിച്ചെടികളും ഇപ്പോഴും സമൃദ്ധമായി കാണാം.
ഹിമാലയമേഖലയിലെ ഉന്നത പ്രദേശങ്ങളിൽ ചീർ , ഫർ , സ്പ്രൂസ് , ദേവദാരു , സുറായ് , കയിൽ എന്നീ മരങ്ങളാണ് ധാരാളമായി ഉള്ളത്.
മലയടിവാരങ്ങളിൽ സാൽ , അസ്ന , തൂൺ , ഹൽദു , കാഞ്ജു , ജാമുൻ , ഖയെർ , സെമുൽ , ഗുട്ടൽ തുടങ്ങി നിരവധിയിനം വൃക്ഷങ്ങൾ കാണാം.
മുരടിച്ച വളർച്ചയുള്ള ബാബുൽ ആണ് സമതലപ്രദേശത്ത് ഏറ്റവും അധികം കാണപ്പെടുന്ന മരം.
സംസ്ഥാനത്തെ ആർദ്ര-പത്രപാതി വനത്തിലെ ഏറ്റവും സാമ്പത്തിക പ്രാധാന്യമുള്ള ഉത്പന്നം സാൽമരത്തിന്റെ തടിയാണ്.
തടി ഉരുപ്പടികൾക്കായി ഉപയോഗിക്കപ്പെടുന്ന മറ്റിനങ്ങൾ ചീർ , ദേവദാരു , സെമുൽ , ഷീഷാം , അസ്ന , ബാബുൽ , ഹൽദു , സെയ്ൻ , തൂൺ , കാഞ്ജു , സ്പ്രൂസ് , ബ്ലൂപൈൻ , ജാമുൻ , തേക്ക് , ഗൂട്ടൽ എന്നിവയാണ്.
ബീഡിയില , മുള , ഖയെർ , റിങ്ഗാൽ , ചൂരൽ തുടങ്ങിയവയും വനോത്പന്നങ്ങളായി വളർത്തിയെടുത്തിട്ടുണ്ട്.
വന്യമൃഗങ്ങളിൽ കടുവ , പുള്ളിപ്പുലി , ഹിമക്കരടി എന്നീ ഹിംസ്രജന്തുക്കളും വിവിധയിനം കലമാനുകളും ഇതര ഹരിണ വർഗ്ഗങ്ങളും ഉൾപ്പെടുന്നു; കറുപ്പും തവിട്ടും നിറത്തിലുള്ള കരടികൾ , കഴുതപ്പുലി, കാട്ടാട്, ആന , കാട്ടുനായ്, ചീങ്കണ്ണി , പെരുമ്പാമ്പ് തുടങ്ങിയ ജന്തുക്കളും ധാരാളമായുണ്ട്.
പക്ഷിവർഗം പൊതുവെ കുറവാണ്; കാട്ടുകോഴി , വാൻ‌‌കോഴി, തിത്തിരിപ്പക്ഷി, വാത്ത , കാട്ടുതാറാവ്, പുള്ള്, മാടപ്രാവ്, കൊക്ക് തുടങ്ങിയവ സാമാന്യമായ തോതിൽ കാണപ്പെടുന്നു.
സംസ്ഥാനത്തെ നദികളിലും ജലാശയങ്ങളിലും നിന്ന് ഭക്ഷ്യയോഗ്യമായ 75-ലേറെയിനം മത്സ്യങ്ങളും പിടിക്കപ്പെടുന്നു.
രാഷ്ട്രീയ ഭൂമിശാസ്ത്രം Divisions of Uttar Pradesh അതിരുകൾ
ഉത്തർ പ്രദേശിന്റെ വടക്ക് പടിഞ്ഞാറായി, ഹിമാചൽ പ്രദേശ്, ഡെൽഹി എന്നീ എന്നീ ഇന്ത്യൻ സംസ്ഥാനങ്ങളും സ്ഥിതി ചെയ്യുന്നു.
ഉത്തരാഖണ്ഡ് സംസ്ഥാനവും നേപ്പാൾ  നേപ്പാൾ രാജ്യവും വടക്കൻ അതിർത്തി പങ്കിടുന്നു,  കിഴക്ക് ബിഹാർ, ഝാർഖണ്ഡ്, തെക്ക് ചത്തീസ്‍ഗഡ്, മധ്യപ്രദേശ് പടിഞ്ഞാറ് രാജസ്ഥാൻ, ഹരിയാന എന്നിവയാണ് മറ്റ് അതിർത്തി സംസ്ഥാനങ്ങൾ.
243,290 ചതുരശ്ര കിലോമീറ്ററാണ് (93,933 ചതുരശ്ര മൈൽ) ഈ സംസ്ഥാനത്തിന്റെ വിസ്തീർണ്ണം.
ഇത് ഇന്ത്യയുടെ മൊത്തം വിസ്തീർണത്തിന്റെ 7.33% ആണ്.
ഇന്ത്യയുടെ നാലാമത്തെ വലിയ സംസ്ഥാനമാണ് ഉത്തർപ്രദേശ്.
മേഖലകൾ, ജില്ലകൾ, പട്ടണങ്ങൾ ഇതും കാണുക: പടിഞ്ഞാറൻ ഉത്തർപ്രദേശ് , മദ്ധ്യ ഉത്തർപ്രദേശ്
ഉത്തർപ്രദേശിലെ 75 ജില്ലകളെ താഴെ പറയും പ്രകാരം 18 ഭരണമേഖലകളായി തിരിച്ചിരിക്കുന്നു.
: Saharanpur Moradabad Bareilly Lucknow Devipatan Basti Gorakhpur Meerut Aligarh Agra Kanpur Faizabad Azamgarh Jhansi Chitrakoot Allahabad Varanasi Mirzapur
ജനങ്ങൾ ഉത്തർപ്രദേശിലെ ഭക്ഷണവിഭവങ്ങൾ
ഉത്തർ‌പ്രദേശിലെ പാചക, ഭക്ഷണരീതിയാണ് ഉത്തർപ്രദേശി ഭക്ഷണവിഭവങ്ങൾ അല്ലെങ്കിൽ ഉത്തർപ്രദേശി പാചകരീതി ( (Cuisine of Uttar Pradesh (Hindi: उत्तर प्रदेश का खाना, Urdu: اتر پردیش کا کھانا) എന്നു പറയുന്നത്.
പലതരം ശർബതുകൾ ഉത്തർപ്രദേശിൽ വ്യാപകമായി ജനപ്രിയമുള്ളവയാണ്‌ ഗുരാഹി ശർബത് (hibiscus) ലെമൺ ശർബത് റോസ് ശർബത് ഖാസ് ക ശർബത് മറ്റ് ചില പാനീയങ്ങൾ ലസ്സി റായ്ത റു-അഫ്‌സ (rose water beverage) ജനവിതരണം ആഗ്രയിലെ ഒരു ഷൊപ്പിംഗ് മാൾ.
1971-ലെ കണക്കനുസരിച്ച് ഉത്തർപ്രദേശിലെ ജനസംഖ്യ 8,88,41,144 ആയിരുന്നു.
ഇന്ത്യയിലെ മൊത്തം ജനസംഖ്യയുടെ ഉദ്ദേശം ആറിലൊന്നാണിത്.
ജനസാന്ദ്രത ച.
മീറ്ററിന് 300.
ഉത്തർപ്രദേശിലെ ജനങ്ങളിൽ 4,70,16,421 പേർ പുരുഷന്മാരാണ്.
സ്ത്രീപുരുഷാനുപാതം 909:1000 ആയിരുന്നു.
പിന്നിട്ട ദശവർഷത്തിൽ സംസ്ഥാനത്തെ ജനസംഖ്യയിൽ 19.73% വർദ്ധനവുണ്ടായി.
ഉത്തർപ്രദേശിലെ ജനസംഖ്യയിൽ നഗരവാസികളായിട്ടുള്ളത് 1,23,68,487 പേർ (14%) മാത്രമാണ്.
സംസ്ഥാനത്ത് മൊത്തം 293 പട്ടണങ്ങളുണ്ട്.
ഇവയിൽ 22 എണ്ണം ഒരു ലക്ഷത്തിലേറെ ജനസംഖ്യയുള്ള വൻ നഗരങ്ങളാണ്; ലഖ്നൗ, കാൺപൂർ , ആഗ്ര , അലഹാബാദ്, വാരാണസി , മൊറാദാബാദ്, രാമ്‌‌പൂർ, ബാരെയ്‌‌ലി, ഷാജഹാൻപൂർ, ഡെറാഡൂൺ , സഹാറൻപൂർ, മീററ്റ് , അലിഗഡ് , മഥുര , ഝാൻസി, ഗോരഖ്പൂർ, മിർസാപൂർ, ഫിറോസാബാദ്, ഘാസിയാബാദ്, മുസാഫർനഗർ, ഫറൂഖാബാദ്, ഫൈസാബാദ്.
ജനങ്ങളിൽ 32.2% മാത്രമാണ് ധനാഗമപരമായ പ്രവൃത്തികളിൽ ഏർപ്പെട്ടിട്ടുള്ളത്.
ഇവരുടെ മൊത്തം സംഖ്യ 2,84,16,871 ആണ്.
ഇവരിൽ 1,59,10,591 പേർ കർഷകരും 54,97,317 പേർ സ്വന്തമായി ഭൂമിയില്ലാത്ത കൃഷിപ്പണിക്കാരും ആണ്.
സംസ്ഥാനത്തെ സാക്ഷരതാശതമാനം 21.64 ആണ്.
ഉത്തർപ്രദേശിലെ ജനങ്ങളിൽ 2011 സെൻസസ് പ്രകാരം 79.73% ഹിന്ദുക്കളും 19.31% മുസ്ലീങ്ങളുമാണ് .
സിഖുകാർ 0.30%, ക്രൈസ്തവർ 0.18, ജൈനർ 0.11%, ബൗദ്ധർ 0.1% മതക്കാരുമാണ്.
ഭാഷകൾ സബ്മാൾ നോയിഡാ, യു.പി..
ഇന്ത്യയിലെ ലിംഗ്വിസ്റ്റിക് സർ‌‌വേപ്രകാരം ഉത്തർ‌‌പ്രദേശിനെ നാലു ഭാഷാപ്രവിശ്യകളായി വിഭജിച്ചിട്ടുണ്ട്;  മധ്യ പഹാഡി, പശ്ചിമ ഹിന്ദി, പൂർ‌‌വ ഹിന്ദി, ബീഹാറി, ഹിമാലയ പ്രാന്തങ്ങളിൽ പ്രചാരത്തിലുള്ള കുമാവോനി, ഗഢ്‌‌വാലി, ജാൻസാരി എന്നിവയും താരുവർഗ്ക്കാരുടേതായ താരുവുമാണ് മധ്യ പഹാഡി വിഭാഗത്തിൽ പ്രചാരത്തിലുള്ള ഭാഷകള് ‍.
പശ്ചിമ ഹിന്ദിയുടെ വകഭേദങ്ങളായ ഹിന്ദി, ഉർദു, വ്രജ്ഭാഷ എന്നിവയിലൊന്നു സംസാരിക്കുന്നവരാണ് സംസ്ഥാനത്തെ ഭൂരിഭാഗം ആളുകളും.
പൂർ‌‌വഹിന്ദി പ്രദേശത്തും ഏറിയകൂറും ജനങ്ങൾ ഹിന്ദി, ഉർദു എന്നീ ഭാഷക്കാരാണ്.
കിഴക്കൻ ഉത്തർപ്രദേശിൽ ബീഹാറി വിഭാഗത്തിൽ പെട്ട ഭോജ്പുരിക്ക് വമ്പിച്ച പ്രചാരമുണ്ട്; സംസാരിക്കുന്നവരുടെ എണ്ണമനുസരിച്ചുള്ള ഭാഷാക്രമം ഹിന്ദി (81.23%), ഉർദു (10.50%), ഭോജ്പുരി (4.24%), ഗഡ്‌‌വാലി (1.42%), കുമാവോനി (1.36%), പഞ്ചാബി (0.55%), അവധി (0.15%), ബംഗാളി (0.15%), സിന്ധി (0.09%), ജൻസാരി (0.06%) എന്നിങ്ങനെയാണ്.
ഇതര മേഖലകളിൽ ഉത്തർപ്രദേശിലേക്കു കുടിയേറിയിട്ടുള്ള ജനവിഭാഗങ്ങളുടെ പ്രാതിനിധ്യം ഭാഷാക്രമത്തിൽ നിന്ന് ഏതാണ്ടു വ്യക്തമാകുന്നു.
പ്രാക്കാലത്ത് മധ്യദേശം എന്നറിയപ്പെട്ടിരുന്ന മേഖലയാണ് ഇന്നത്തെ ഉത്തർപ്രദേശ്.
തന്ത്ര പ്രധാനമായ സ്ഥാനം‌‌മൂലം ഉത്തരേന്ത്യയുടെ ചരിത്രവുമായി ഈ പ്രദേശത്തിന് അഭേദ്യമായ ബന്ധമുണ്ട്.
മിർസാപൂർ, ബുന്ദേൽഖണ്ഡ് എന്നിവിടങ്ങളിൽനിന്നു കണ്ടെടുത്ത ചരിത്രാവശിഷ്ടങ്ങൾ ഉത്തർപ്രദേശിന്റെ പൗരാണികത്വത്തിലേക്കു വെളിച്ചം വീശുന്നു.
വൈദികകാലം എക്സ്പ്രസ്സ്‌‌വേ
ഋഗ്‌‌വേദകാലം മുതൽ മാത്രമേ ഏതാണ്ട് സുവ്യക്തമായ ഒരു ചരിത്രം ഈ പ്രദേശത്തെ സംബന്ധിച്ച് ലഭിക്കുന്നുള്ളു.
സപ്തസിന്ധു (ആധുനിക പഞ്ചാബ് ) വിൽ കുടിയേറിയ ആര്യന്മാർ ക്രമേണ കിഴക്കോട്ടു നീങ്ങി ആര്യസംസ്കാരം സരസ്വതി - ഗംഗ നദികൾക്കിടയിലുള്ള ഭൂഭാഗത്തേക്ക് വ്യാപിപ്പിച്ചു.
തുടർന്നുള്ള ചരിത്രത്തെപ്പറ്റി വ്യക്തമായ രേഖകളില്ല; പുരാണങ്ങൾ അവ്യക്തമായ ഒരു ചിത്രമാണ് നൽകുന്നത്.
എന്നാൽ ബി. സി. 6 ആം ശതകത്തോടെ കൂടുതൽ വ്യക്തമായ ഒരു ചരിത്രം ലഭിക്കുന്നുണ്ട്.
മേധാവിത്വത്തിനുവേണ്ടി മത്സരിച്ചിരുന്ന നിരവധി മഹാജനപഥങ്ങൾ (രാജ്യങ്ങൾ) ഇക്കാലത്ത് രൂപംകൊണ്ടിരുന്നു.
കുരു , പാഞ്ചാലം , ശൂരസേനം , വത്സം , കോസലം , മല്ലം , കാശി , ചേതി , അംഗം , മഗധ , വ്രിജി , മത്സ്യം , അശ്മകം , അവന്തി , ഗാന്‌‌ധാരം , കാബോജം എന്നിവയായിരുന്നു ജനപഥങ്ങൾ.
ഇതിൽ ആദ്യത്തെ എട്ടെണ്ണം മാത്രമേ ഉത്തർപ്രദേശിൽ പെട്ടിരുന്നുള്ളു.
ഇവയ്ക്കുപുറമേ കപിലവസ്തുവിലെ ശാക്യന്മാർ, ശുംശുമാർഗിരിയിലെ ഭഗന്മാർ, പവ്വയിലെ മല്ലന്മാർ, കുഷിനാരന്മാർ എന്നിവരും ഉത്തർപ്രദേശിൽ പെട്ടവരായിരുന്നു.